Problem ljudskih prava u Kini
Ljudska prava su među spornim temama o kojima će u Vašingtonu razgovarati kineski i američki predsednik
U mnogim zemljama, borac za zdravu ishranu Žao Lianhaj, bio bi samo jedan od brižnih građana. U Kini, Žao je optužen za podsticanje javnih nereda i osuđen na dvoipogodišnju zatvorsku kaznu. Njegov zločin – organizovanje grupe za pružanje podrške roditeljima pogođenim jednim od najvećih skandala povezanih sa bezbednošću hrane, trovanjem mleka za bebe od kojeg je šestoro dece preminulo, a gotovo trista hiljada se razbolelo. Međutim, budući da se kinesko samopouzdanje i značaj u svetskoj politici povećavaju, borci za ljudska prava kažu da je sve teže skrenuti pažnju na teme povezane sa tim pravima u Kini. Sofi Ričardson je direktorka za Aziju u organizaciji „Hjuman rajts voč“ u Vašingtonu. „ Borci za ljudska prava kažu da se na Zapadu podrazumeva da je razvoj proporcionalan poboljšanju ličnih sloboda. „ Borac za borbu protiv side, Van Janhai, kaže da i među kineskim zvaničnicima postoji problem percepcije. Van je prošle godine sa porodicom pobegao iz Kine. Liu Šjaobo je ovogodišnji dobitnik Nobelove nagrade za mir, ali nije mogao da dođe u Norvešku na svečano uručenje tog priznanja. Liu služi zatvorsku kaznu od 11 godina, na koju je osuđen zbog toga što je preko interneta pokrenuo peticiju za političke promene u Kini. Kina ga smatra kriminalcem i optužuje Sjedinjene Države i druge zemlje da pokušavaju da se mešaju u kineske unutrašnje poslove. Američki senator Džon Keri kaže da Vašington treba da naglasi Kini da takve akcije štete njenom međunarodnom ugledu. Američki zvaničnici kažu da će predsednik Obama na sastanku sa predsednikom Huom razgovarati o ljudskim pravima, ali aktivisti kažu da od kineskog predsednika ne očekuju neka iznenađujuća saopštenja.